46.		Žiadosť o opravu rozhodnutia z dôvodu zrejmej nesprávnosti
			v písomnom vyhotovení rozhodnutia (§ 47 ods. 6 ZoSK)
EUROTECH, spol. s r.o., Bytčická ul. č. 18, 010 01 Žilina
					Regionálny úrad verejného zdravotníctva v Žiline
Žilina dňa 3. 5. 2023				Ul. Pri nemocnici č. 43, 010 01 Žilina
Vec:	Žiadosť o opravu rozhodnutia
Regionálny úrad verejného zdravotníctva v Žiline, Ul. Pri nemocnici č. 43, 010 01 Žilina, vydal rozhodnutie vo veci uvedenia pracovných priestorov do prevádzky, ktoré sa nachádzajú na Ul. Republiky č. 36, 010 01 Žilina, pod č. A/2023/00456/HŽP, dňa 21. 4. 2023. Rozhodnutie nám bolo doručené dňa 25. 4. 2023.
Vo výroku rozhodnutia je nesprávne uvedené IČO našej spoločnosti. V rozhodnutí je uvedené IČO: 33765439, správne má byť 33756493.
Vzhľadom na to, že ide o zrejmú nesprávnosť, chyby pri písaní, ktorá sa v inej časti textu rozhodnutia nevyskytuje, žiadame Vás, aby ste v súlade s ust. § 47 ods. 6 zákona č. 71/1967 Zb. o správnom konaní vykonali jej opravu.
Ing. Andrej Prieložný, konateľ spoločnosti
Poznámka
Zákon o správnom konaní v § 47 ods. 6 ustanovuje, že chyby v písaní, v počtoch a iné zrejmé nesprávnosti v písomnom vyhotovení rozhodnutia správny orgán kedykoľvek aj bez návrhu opraví a upovedomí o tom účastníkov konania. Oprava takýchto chýb sa robí neformálnym spôsobom v texte rozhodnutia a správny orgán o nej nevydáva rozhodnutie. Spravidla sa oprava vykoná tak, že sa nesprávny údaj prečiarkne a uvedie správny údaj.
Na konci rozhodnutia sa uvedie, kto a kedy opravu vykonal, pripojí sa podpis a odtlačok pečiatky. Nie je však vylúčená ani výmena pôvodného rozhodnutia za rozhodnutie bez nedostatkov. Správny orgán je však povinný o tom informovať účastníkov konania, prípadne ďalšie osoby, ktorým bolo rozhodnutie doručené. Opravu rozhodnutia možno vykonať buď na podnet účastníka konania alebo z vlastného podnetu. Vykonanie opravy nie je časovo obmedzené a možno ho uskutočniť aj po nadobudnutí právoplatnosti rozhodnutia. Opravu chýb a zrejmých nesprávností možno vykonať tak na rozhodnutiach meritórnych, ak